જ્યારે બિગ બીએ નાના પરદા પર પગ મૂક્યો ત્યારે તેમને લઇને અફવાઓનું બજાર ગરમ હતું. ટીકાકારો સતત કહી રહ્યા હતા કે બિગ બી પાસે હવે કોઇ કામ બચ્યું નથી. તેથી તેઓ નાના પરદા પર આવી રહ્યા છે, પરંતુ ‘કૌન બનેગા કરોડપતિ’ની સફળતાએ લોકોનાં મોઢાં બંધ કરી દીધાં હતાં. થોડાં વર્ષ બાદ આવી જ પરિસ્થિતિમાંથી બચ્ચન પરિવારની વહુ ઐશ્વર્યા પસાર થઇ રહી છે. તે નાના પરદા પર આવવાની છે તે નિર્ણયની જાણ થતાં જ ટીકાકારો આ બાબતને તેની પાસે કામ ન હોવાની વાત સાથે જોડી રહ્યા છે. હવે જોવાનું એ છે કે નાના પરદા પર ઐશ્વર્યા પોતાના સસરાની જેમ સફળતાનો સ્વાદ ચાખી શકશે કે નહીં.